
ANEXA NR. 5
CONȚINUTUL DOSARULUI DE CANDIDATURĂ ȘI MODELELE DECLARAȚIILOR
Procedura de selecție a Directorului General și Directorului FGCR – IFN S.A.

1. Reguli generale privind dosarul de candidatură
Dosarul de candidatură are rolul de a permite verificarea condițiilor minime obligatorii de eligibilitate și evaluarea comparativă a candidatului în raport cu profilul funcției și criteriile aprobate.
Candidatul depune dosarul în termenul, forma și prin modalitatea prevăzute în anunțul de selecție. Documentele solicitate trebuie să fie valabile, lizibile și suficiente pentru verificarea informațiilor declarate.
Candidatul care optează pentru ambele funcții indică expres această opțiune. Documentele comune se depun o singură dată; eligibilitatea și evaluarea se realizează distinct pentru fiecare funcție.
Lipsa unui document care privește o condiție eliminatorie se tratează potrivit regulilor privind clarificările prevăzute de Procedură; nu poate fi creată sau dobândită după termen o condiție de eligibilitate care nu exista la data-limită de depunere.

2. Conținutul dosarului de candidatură
	Nr.
	Document / informație
	DG
	Dir
	Observații

	1
	Cerere de candidatură, cu indicarea funcției/funcțiilor pentru care se candidează
	●
	●
	Model la pct. 6

	2
	Curriculum vitae actualizat, datat și asumat de candidat
	●
	●
	Se recomandă structură cronologică inversă

	3
	Copie act de identitate
	●
	●
	În termen de valabilitate

	4
	Copii ale diplomelor de studii universitare și, după caz, ale altor calificări relevante
	●
	●
	Pentru Director: studii economice superioare

	5
	Document care atestă deținerea a cel puțin unei specializări sau certificări profesionale active (certificat, legitimație, atestat sau extras din registrul membrilor emis de organismul profesional)
	
	●
	Opțional pentru Director – se depune dacă candidatul o deține; se punctează potrivit Anexei nr. 4; calitate activă la data-limită de depunere

	6
	Documente justificative privind experiența profesională și managerială
	●
	●
	Conform pct. 3

	7
	Documente care demonstrează experiența practică de conducere relevantă pentru cerințele IFN
	●
	●
	Conform reglementărilor aplicabile

	8
	Documente care demonstrează minimum 5 ani experiență practică în domeniul creditării/garantării
	●
	●
	Cerință eliminatorie IFN

	9
	Documente care demonstrează experiența practică în aplicarea IFRS (adeverință de la angajator, fișa postului, decizia de numire ori situații financiare semnate de candidat)
	
	●
	Cerință eliminatorie pentru Director

	10
	Cazier judiciar și cazier fiscal 
	●
	●
	În termen de valabilitate

	11
	Declarație privind îndeplinirea condițiilor de eligibilitate
	●
	●
	Model la pct. 7

	12
	Declarație privind reputația, integritatea și conduita profesională
	●
	●
	Model la pct. 8

	13
	Declarație privind incompatibilitățile, interdicțiile și conflictele de interese
	●
	●
	Model la pct. 9

	14
	Declarație privind autenticitatea și exactitatea informațiilor furnizate
	●
	●
	Model la pct. 10

	15
	Declarație privind disponibilitatea pentru exercitarea mandatului și alocarea timpului necesar
	●
	●
	Model la pct. 11

	16
	Confirmarea luării la cunoștință a Notei de informare privind protecția datelor
	●
	●
	Nu reprezintă consimțământ generic GDPR

	17
	Alte documente prevăzute expres în anunț, necesare verificării profilului funcției
	după caz
	după caz
	Trebuie să fie relevante și proporționale



3. Documentarea experienței profesionale și manageriale
Experiența invocată de candidat trebuie să poată fi verificată prin documente oficiale sau alte dovezi credibile și verificabile. Pot fi utilizate, după caz:
a) adeverințe eliberate de angajatori sau foști angajatori;
b) contracte individuale de muncă și acte adiționale, în măsura relevantă;
c) contracte de mandat, management sau administrare;
d) hotărâri, decizii ori alte acte de numire în funcții de conducere;
e) extrase ori certificate emise de registre sau autorități publice;
f) fișe de post, organigrame sau documente oficiale care permit identificarea anvergurii responsabilităților;
g) alte documente verificabile care atestă funcția, perioada, domeniul și natura activității.
Pentru verificarea experienței aplicabile conducătorilor IFN, documentele trebuie să permită identificarea naturii instituției, funcției exercitate, perioadei și activității relevante, inclusiv experiența practică în creditare/garantare.
Pentru funcția de Director, documentele privind experiența în aplicarea IFRS trebuie să permită identificarea cadrului de raportare aplicat, a exercițiilor financiare și a rolului candidatului în întocmirea, coordonarea sau verificarea situațiilor ori raportărilor financiare.
În evaluarea comparativă, candidatul este încurajat să evidențieze dimensiunea echipelor coordonate, aria funcțională, nivelul de responsabilitate, bugetele/portofoliile gestionate, proiectele majore și rezultatele măsurabile obținute.

4. Cerințe privind forma documentelor
Documentele se depun în limba română. Pentru documentele emise într-o altă limbă, FGCR/ARC Consulting poate solicita traducerea în limba română, în condițiile comunicate candidaților.
Copiile trebuie să fie complete și lizibile. FGCR și/sau expertul independent pot solicita prezentarea documentelor originale sau a unor copii certificate pentru verificarea conformității, atunci când este necesar.
Informațiile din CV, cerere și declarații trebuie să fie consecvente. Orice neconcordanță materială poate face obiectul unei solicitări de clarificări.

5. Depunerea și actualizarea informațiilor
Candidatul este responsabil pentru transmiterea dosarului complet în termenul prevăzut în anunț și pentru corectitudinea informațiilor furnizate.
Pe durata procedurii, candidatul are obligația de a informa fără întârziere FGCR/ARC Consulting cu privire la orice modificare care poate afecta eligibilitatea, reputația, integritatea, existența unei incompatibilități sau disponibilitatea pentru exercitarea mandatului.

6. Model – Cerere de candidatură - Anexa 5a

7. Model – Declarație privind îndeplinirea condițiilor de eligibilitate - Anexa 5b

8. Model – Declarație privind reputația, integritatea și conduita profesională – Anexa 5c

9. Model – Declarație privind incompatibilitățile, interdicțiile și conflictele de interese – Anexa 5d

10. Model – Declarație privind autenticitatea și exactitatea informațiilor – Anexa 5e

11. Model – Declarație privind disponibilitatea pentru exercitarea mandatului – Anexa 5f

12. Notă de informare privind prelucrarea datelor cu caracter personal și confirmarea luării la cunoștință– Anexa 5g

13. Reguli de utilizare a modelelor
Modelele de declarații pot fi ajustate tehnic pentru publicarea procedurii, fără modificarea substanței cerințelor și fără introducerea unor obligații care nu au fost prevăzute în documentația aprobată.
Dacă o cerință legală sau de reglementare impune o declarație ori un formular într-un format specific, prevalează formularul obligatoriu aplicabil.
Documentația completă destinată formalităților BNR poate fi solicitată persoanei selectate într-o etapă ulterioară, fără a încărca nejustificat dosarul inițial al tuturor candidaților. 
Anexa 5a
Model – Cerere de candidatură


Către: 
          Fondul de Garantare a Creditului Rural – IFN S.A.


Subsemnatul/Subsemnata, ______________________________________________
Domiciliat(ă) în ______________________________________________
Telefon ______________________________________________
E-mail ______________________________________________
solicit înscrierea în procedura de selecție pentru:
□ Director General
□ Director
□ ambele funcții
Declar că am luat cunoștință de Procedura de selecție, profilul funcției/funcțiilor, condițiile minime obligatorii de eligibilitate, criteriile de evaluare și regulile privind prelucrarea datelor cu caracter personal.
Solicit ca toate comunicările aferente procedurii să fie transmise la adresa de e-mail indicată mai sus, cu excepția situațiilor în care documentația de selecție prevede o altă modalitate.

Data ___________________

Semnătura ______________



Anexa 5b
Model – Declarație privind îndeplinirea condițiilor de eligibilitate





Subsemnatul/Subsemnata, ______________________________________________,
candidat(ă) pentru funcția/funcțiile de ________________________________, declar pe propria răspundere că:
a. îndeplinesc condițiile minime obligatorii de eligibilitate stabilite prin legislația aplicabilă și documentația procedurii pentru funcția pentru care candidez;
b. informațiile privind studiile, calificările, experiența profesională și managerială prezentate în dosarul de candidatură sunt reale și complete;
c. îndeplinesc cerințele de experiență aplicabile conducătorilor instituțiilor financiare nebancare și pot prezenta documentele necesare verificării acestora;
d. nu cunosc existența vreunui impediment legal care să împiedice numirea sau exercitarea funcției, cu excepția situațiilor declarate expres în dosar;
e. mă oblig să comunic fără întârziere orice modificare intervenită pe parcursul procedurii care poate afecta îndeplinirea condițiilor de eligibilitate.
Declar că înțeleg că îndeplinirea condițiilor de eligibilitate este verificată pe baza documentelor depuse și nu conferă, prin ea însăși, un drept la includerea pe lista scurtă sau la numire.

Data _______________

Semnătura ___________



Anexa 5c
Model – Declarație privind reputația, integritatea și conduita profesională


Subsemnatul/Subsemnata, ______________________________________________
declar că informațiile de mai jos sunt complete și corecte și că am furnizat toate elementele relevante pentru evaluarea reputației și integrității mele.
1. Am făcut sau fac obiectul unor proceduri penale ori am suferit condamnări relevante pentru evaluarea reputației:
  			☐ NU             ☐ DA

2. Am fost sancționat(ă) sau am făcut obiectul unor măsuri dispuse de o autoritate de reglementare/supraveghere financiară:  
  			☐ NU             ☐ DA

3. Am fost sancționat(ă) ori am făcut obiectul unor proceduri relevante din partea unui organism profesional sau a unei autorități administrative: 
  			☐ NU             ☐ DA

4. Am exercitat funcții de administrare/conducere în entități care au făcut obiectul insolvenței, falimentului, retragerii autorizației sau unor măsuri relevante de supraveghere:
  			☐ NU             ☐ DA

5. Există alte împrejurări profesionale sau personale care, în mod rezonabil, ar putea fi relevante pentru evaluarea reputației, integrității sau conduitei mele profesionale:
  			☐ NU             ☐ DA

Pentru orice răspuns «DA», prezint în anexă informațiile necesare evaluării contextului: natura situației, perioada, autoritatea/entitatea implicată, stadiul și soluția, dacă există.

Înțeleg că existența unei situații declarate nu conduce automat la neeligibilitate, aceasta urmând a fi analizată în contextul și în limitele cadrului legal aplicabil.

Data ________________
Semnătura ___________
Anexa 5d
. Model – Declarație privind incompatibilitățile, interdicțiile și conflictele de interese



Subsemnatul/Subsemnata, ______________________________________________
declar pe propria răspundere că, la data prezentei:
a. nu mă aflu într-o situație de incompatibilitate, interdicție sau alt impediment legal care să împiedice numirea ori exercitarea funcției pentru care candidez, cu excepția celor declarate mai jos;
b. am comunicat toate funcțiile, mandatele și activitățile profesionale relevante pentru verificarea eventualelor incompatibilități și restricții;
c. am declarat orice interes personal, profesional sau patrimonial care ar putea genera ori crea aparența unui conflict de interese în raport cu FGCR, acționarii săi, membrii CA, partenerii sau alte entități relevante;
d. mă oblig să comunic orice modificare intervenită pe parcursul procedurii.

Situații care necesită declarare/clarificare:
______________________________________________________________________
______________________________________________________________________

Data __________________
Semnătura _____________



Anexa 5e
 Model – Declarație privind autenticitatea și exactitatea informațiilor




Subsemnatul/Subsemnata, ______________________________________________
declar pe propria răspundere că informațiile și documentele furnizate în cadrul procedurii de selecție sunt autentice, exacte și complete, în măsura în care îmi sunt cunoscute.
Sunt de acord ca FGCR și expertul independent ARC Consulting să solicite clarificări și să verifice informațiile furnizate, în limitele legii și ale Procedurii, inclusiv prin consultarea surselor publice și a documentelor justificative puse la dispoziție.
Înțeleg că furnizarea unor informații false, inexacte ori omisiunea unor informații materiale poate conduce la excluderea din procedură sau, dacă situația este constatată ulterior numirii, la măsurile prevăzute de lege și contractul de mandat.
Data __________________
Semnătura _____________




Anexa 5f
 Model – Declarație privind disponibilitatea pentru exercitarea mandatului



Subsemnatul/Subsemnata, ______________________________________________
declar că, în cazul numirii, dispun de disponibilitatea necesară pentru exercitarea corespunzătoare a mandatului și pentru alocarea timpului necesar îndeplinirii responsabilităților funcției.
Mă oblig să informez FGCR, înainte de numire și pe durata mandatului, cu privire la orice funcție, mandat sau activitate externă care poate afecta disponibilitatea, independența de judecată, compatibilitatea sau buna exercitare a responsabilităților.

Data __________________
Semnătura _____________



Anexa 5g
Notă de informare privind prelucrarea datelor cu caracter personal și confirmarea luării la cunoștință
Vă informăm că ARC CONSULTING S.R.L. și-a constituit politica de securitate a datelor pe baza celor trei principii de bază ale securității informației – confidențialitate, integritate și disponibilitate – în conformitate cu Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor). Tratăm cu prioritate protecția persoanelor și a datelor, cu respectarea drepturilor fundamentale, în special a dreptului la viață privată și de familie.
ARC CONSULTING S.R.L., din Cluj-Napoca, înregistrată la Oficiul Național al Registrului Comerțului de pe lângă Tribunalul Cluj, cod unic de identificare RO 14535632, cu punctul de lucru în Cluj-Napoca, str. Govora nr. 8, parter, având ca obiect principal de activitate codul CAEN 7022 – Activități de consultanță pentru afaceri și management, în calitate de operator de date cu caracter personal, în asociere cu Fondul de Garantare a Creditului Rural – IFN S.A. (FGCR), conform contractului de prestări servicii încheiat cu acesta, prelucrează datele dumneavoastră cu caracter personal, prin mijloace automatizate și manuale, în scopul desfășurării activităților de recrutare, selecție și evaluare la care participați în calitate de candidat pentru funcția de Director General și/sau Director al FGCR.
Prelucrarea datelor se efectuează de către ARC CONSULTING S.R.L. și de împuterniciții săi (furnizorii de servicii IT), în temeiul art. 6 alin. (1) lit. b) și c) din Regulamentul (UE) 2016/679, respectiv în vederea efectuării demersurilor necesare încheierii contractului de mandat (desfășurarea procesului de recrutare și selecție, întocmirea documentației premergătoare numirii), precum și în vederea îndeplinirii obligațiilor legale care revin operatorilor (arhivarea fizică și electronică a documentelor, obligațiile financiar-contabile, respectarea normelor legale privind selecția directorilor întreprinderilor publice prevăzute de Ordonanța de urgență a Guvernului nr. 109/2011 și a cerințelor aplicabile conducătorilor instituțiilor financiare nebancare).
Sunteți obligat/obligată să furnizați datele personale solicitate la depunerea candidaturii, în documentele și comunicările transmise pe parcursul procedurii ori cu ocazia evaluărilor realizate de echipa de specialiști a ARC CONSULTING S.R.L. Refuzul de a furniza datele solicitate, complete și corecte, determină: a) imposibilitatea evaluării calificărilor și competențelor dumneavoastră pentru funcția pentru care candidați; b) imposibilitatea programării și desfășurării interviurilor; c) imposibilitatea includerii dumneavoastră în lista lungă ori în lista scurtă; d) imposibilitatea stabilirii candidaților care corespund cel mai bine profilului funcției; e) imposibilitatea prelucrării datelor în scopul selecției și evaluării, al caracterizării și al stabilirii adecvării candidatului la cerințele funcției; f) excluderea din procedura de selecție și imposibilitatea ocupării funcției; g) imposibilitatea respectării obligațiilor legale de către operatori.
În vederea îndeplinirii scopurilor menționate, este necesar să prelucrăm următoarele categorii de date cu caracter personal: nume și prenume, domiciliu, CNP, seria și numărul actului de identitate, locul și data nașterii, cetățenia, calitatea/funcția, formarea profesională, studiile, experiența profesională, diplomele, competențele, profesia, locul de muncă, vechimea în muncă, competențele lingvistice, cazierul judiciar și cazierul fiscal, istoricul funcțiilor deținute, informațiile privind reputația, încadrarea în situații de conflict de interese și/sau incompatibilități, date privind sănătatea (numai dacă funcția impune solicitarea de informații despre condiția medicală, despre eventuale dizabilități sau restricții), datele de contact (număr de telefon și adresă de e-mail, exclusiv pentru o comunicare eficientă și rapidă), alte date introduse în mod voluntar în curriculum vitae, în declarațiile pe propria răspundere sau în celelalte documente depuse în cadrul procedurii, imaginea (fotografia din actul de identitate și din diplome, precum și înregistrările interviurilor, numai dacă înregistrarea este prevăzută și comunicată în prealabil), vocea, semnătura, comportamentul profesional, profilul psihologic, rezultatele evaluărilor și ale interviurilor, precum și orice alte informații pe baza cărora se pot stabili abilitățile și aptitudinile raportat la cerințele funcției.
Datele dumneavoastră cu caracter personal sunt utilizate exclusiv pentru procedura de selecție a Directorului General și a Directorului FGCR în curs de desfășurare.
Datele colectate sunt prelucrate de ARC CONSULTING S.R.L. și de împuterniciții săi (furnizorii de servicii IT) și sunt transmise, în scopul îndeplinirii obligațiilor contractuale și al desfășurării procedurii, către FGCR, respectiv către Comitetul de Nominalizare și Remunerare și Consiliul de Administrație al acestuia. Pentru candidații numiți, FGCR transmite datele necesare Băncii Naționale a României, în vederea îndeplinirii formalităților aplicabile conducătorilor instituțiilor financiare nebancare. Datele pot fi transmise, de asemenea, organelor judiciare și altor autorități publice competente, la solicitarea expresă a acestora și în limitele legii.
Cu excepțiile prevăzute în mod expres de lege, datele dumneavoastră cu caracter personal pot fi transmise unor terțe persoane numai în baza consimțământului dumneavoastră liber exprimat.
Datele cu caracter personal colectate sunt stocate numai pe durata necesară scopului menționat, pentru o perioadă de cel mult 5 ani de la data încetării contractului de prestări servicii încheiat cu FGCR, după care sunt anonimizate sau distruse/șterse din bazele de date ale ARC CONSULTING S.R.L., fără a afecta termenele de păstrare a documentelor procedurii de către FGCR, potrivit regulilor de arhivare aplicabile acestuia.
Potrivit Regulamentului (UE) 2016/679 și legislației naționale privind protecția persoanelor cu privire la prelucrarea datelor cu caracter personal, beneficiați de următoarele drepturi:
– dreptul de a fi informat (art. 13 și 14);
– dreptul de acces la date (art. 15);
– dreptul la rectificare (art. 16);
– dreptul la ștergerea datelor („dreptul de a fi uitat”) (art. 17);
– dreptul la restricționarea prelucrării (art. 18);
– dreptul la portabilitatea datelor (art. 20);
– dreptul la opoziție (art. 21);
– dreptul de a nu fi supus unei decizii bazate exclusiv pe prelucrarea automată a datelor (art. 22).
Pentru exercitarea acestor drepturi, precum și pentru orice întrebări sau nemulțumiri privind prelucrarea datelor cu caracter personal, vă puteți adresa ARC CONSULTING S.R.L. la adresa punctului de lucru din Cluj-Napoca, str. Govora nr. 8, jud. Cluj, responsabilului cu protecția datelor la adresa de e-mail dpo@arc-consulting.ro ori telefonic, la numărul 0727 923 915, în zilele lucrătoare, de luni până vineri, între orele 08:00–16:00. Informații suplimentare privind prelucrarea datelor cu caracter personal sunt disponibile pe website-ul ARC CONSULTING S.R.L., la adresa https://arc-consulting.ro/politicadeconfidentialitate/.
Dacă apreciați că v-a fost încălcat vreun drept privind prelucrarea datelor cu caracter personal, vă puteți adresa Autorității Naționale de Supraveghere a Prelucrării Datelor cu Caracter Personal (www.dataprotection.ro) sau instanței de judecată, potrivit art. 77–79 din Regulamentul (UE) 2016/679.
ARC CONSULTING S.R.L. se angajează să aplice toate măsurile tehnice și organizatorice adecvate pentru asigurarea securității datelor dumneavoastră personale și pentru protejarea acestora împotriva distrugerii, modificării, dezvăluirii ori accesului neautorizat.
Confirmarea luării la cunoștință





Subsemnatul/Subsemnata __________________________________________ confirm că am primit/am avut acces la Nota de informare privind prelucrarea datelor cu caracter personal în cadrul procedurii de selecție și că am luat cunoștință de scopurile și temeiurile prelucrării, categoriile de date, destinatarii, perioada de păstrare și drepturile care îmi revin.
Prezenta confirmare atestă informarea candidatului și nu reprezintă, prin ea însăși, consimțământ pentru operațiuni de prelucrare care se întemeiază pe o obligație legală, interes legitim, măsuri precontractuale ori un alt temei juridic aplicabil.

Data __________________
Semnătura _____________




2

